Magnetosfera

Magnetosfera – erdvė, kurioje kosminio kūno magnetinis laukas kontroliuoja kosminių elektringųjų dalelių judėjimą. Žemės magnetosfera yra už jonosferos. Prasideda ~1000 km aukštyje virš Žemės; į Saulę atgręžtoje Žemės pusėje magnetosfera nutolusi per ~60–70 tūkst. km nuo paviršiaus, nuo Saulės nusigręžusioje pusėje susidaro >5 mln. km ilgio magnetosferos uodega.Magnetosfera. Visuotinė lietuvių enciklopedija. Nuoroda tikrinta 2025-09-25.

Žemės magnetinis laukas yra nevienalytis, todėl kosmines daleles veikia kaip magnetinė gaudyklė. Dėl to aukštuosiuose atmosferos sluoksniuose ir virš jų susidaro dvi didelės toroido formos sritys, kuriose magnetinis laukas sulaiko į Žemę sklindančias kosmines daleles. Tos sritys vadinamos van Aleno žiedais. Vidiniame van Aleno žiede yra sulaikomi protonai, išoriniame – elektronai.

 Išnašos 

Kategorija:Astronomija
Kategorija:Magnetizmas